Diari Oficial de la Generalitat Valenciana


Sumari del DOGV 2208, del 16-02-1994 (1994/830541)

ORDRE de 29 de desembre de 1993, de la Conselleria d'Educació i Ciència, per la qual s'autoritza el centre no oficial reconegut Esquela de Danza Maria Costa per a impartir els cursos de grau elemental d'acord amb el nou sistema educatiu.
---------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/12/29/(1)/dof/vci/html**

### Dades del document

Número de DOGV
:   2208

Data del DOGV
:   16-02-1994

Secció del DOGV
:   DISPOSICIONS GENERALS

Número del document
:   1994/830541


Data del document
:   29-12-1993

Organisme emissor
:   Conselleria de Educació i Ciència

Tipus de document
:   Ordre

Correcció d'errades

ORDRE de 29 de desembre de 1993, de la Conselleria d'Educació i Ciència, per la qual s'autoritza el centre no oficial reconegut Escuela de Danza Maria Costa per a impartir els cursos de grau elemental d'acord amb el nou sistema educatiu. [94/0715]  
Vist l'expedient incoat a instància de Maria Costa Berenguer, titular del centre no oficial reconegut de dansa Escuela de Danza Maria Costa, situat al passeig de les Germanies, 77, de Gandía, amb el codi número 00016499, en què se sol·licita l'autorització per a impartir els cursos corresponents al grau elemental d'acord amb els nous ensenyaments.  
Vist que l'expedient ha sigut tramitat per la Direcció Territorial de Cultura i Educació de València, la qual, a la vista de l'informe favorable emés per l'inspector-coordinador del Programa de Conservatoris, eleva una proposta igualment favorable.  
Vist que pel Decret 204/1992, de 23 de novembre (DOGV de 2 de desembre de 1992), del Consell de la Generalitat Valenciana, el centre va obtenir la classificació com a centre no oficial reconegut de dansa.  
Atesos la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 986/1991, de 14 de juny, modificat pel Reial Decret 535/93 de 12 d'abril, pel qual s'aprova el calendari d'aplicació de la nova ordenació del sistema educatiu; el Reial Decret 389/1992, de 15 d'abril, pel qual s'estableixen els requisits mínims dels centres que imparteixen ensenyaments artístics i la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Atés que dels informes inclosos en l'expedient es desprén que el centre compleix els requisits necessaris per a accedir a allò sol·licitat.  
Fent ús de les atribucions que em confereix l'article 35 de la Llei del Govern Valencià,  
ORDENE  
Primer  
Autoritzar el centre no oficial reconegut Escuela de Danza María Costa, situat al passeig de les Germanies, 77, de Gandía, amb el codi número 60024541, per a impartir els ensenyaments de dansa corresponents al grau elemental, de conformitat amb la regulació que sobre aquests ensenyaments estableix la Llei Orgànica 1/1990, de 3 d'octubre, d'Ordenació General del Sistema Educatiu.  
Aquesta autorització tindrà efecte des de l'inici del curs acadèmic 1992/93.  
Segon  
El centre docent Escuela de Danza María Costa passarà a anomenar-se, a partir de l'entrada en vigor d'aquesta ordre, i en compliment d'allò previst legalment, Centre Autoritzat de Dansa de Grau Elemental María Costa.  
Tercer  
El centre autoritzat esmentat posseirà de competències acadèmiques plenes en totes les matèries corresponents al nou sistema educatiu, i quedarà adscrit, als efectes oportuns, a l'Escola d'Art Dramàtic i Dansa de València.  
Quart  
La capacitat màxima, ateses les instal·lacions vinculades al grau elemental, l'horari d'utilització i les assignatures que s'han d'impartir es fixa en 160 llocs escolars.  
Cinqué  
Qualsevol modificació dels termes d'aquesta ordre requerirà la preceptiva autorització de l'administració educativa.  
DISPOSICIó TRANSITòRIA  
Quant a la vigència del pla d'ensenyaments que s'extingeix, caldrà ajustar-se al que estableix el Reial Decret 986/1991, de 14 de juny (BOE de 25 de juny), modificat pel Reial Decret 535/1993, de 12 d'abril (BOE de 5 de maig), pel qual s'aprova el calendari d'aplicació de la nova ordenació del sistema educatiu. Mentre no es produesca l'extinció del pla d'ensenyaments anterior, el centre conservarà les competències que li van ser conferides pel Decret 204/1992, de 23 de novembre, sense que aquestes es modifiquen o varien.  
DISPOSICIó ADDICIONAL  
Aquesta autorització s'inscriurà en el Registre de Centres Docents de la Comunitat Valenciana.  
DISPOSICIó FINAL  
Contra aquesta ordre, que posa fi a la via administrativa, segons disposa l'article 109.c de la Llei 30/1992, pot interposar-s'hi un recurs contenciós administratiu, amb la comunicació prèvia davant del conseller d'Educació i Ciència, tal com exigeix l'article 110.3 de la llei esmentada, davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana, d'acord amb el que disposa l'article 58.3 de la Llei de la Jurisdicció Contenciosa Administrativa.  
València, 29 de desembre de 1993  
El conseller d'Educació i Ciència,  
JOAN ROMERO I GONZáLEZ


Còpia Permalink ELI